มอญ ขอมและเขมร แตกต่างกันอย่างไร
1. มอญ สามารถแยกออกไปได้ง่าย เพราะอยู่ทางฝั่งตะวันตกของไทยในอดีต เป็นรัฐกันชนระหว่างไทยกับพม่า ต่อมาไทยดันไปช่วยมอญ เป็นอันให้ไทยต้องรบทัพจับศึกกับพม่าตั้งแต่นั้นมา (ถ้าจำไม่ผิดก็ประมาณว่าศึกเชียงกราน สมัยสมเด็จพระไชยราชาธิราช) ปัจจุบันชาวมอญสามารถพบได้ในหลายส่วนของประเทศไทย เช่น เกาะเกร็ด หรือ อ.พระประแดง จ.สมุทรปราการ
2. ส่วนอันว่าขอมและเขมร นี่แยกกันยาก และมีเรื่องการเมือง ชนชาติ ภาษา วัฒนาธรรม รวมถึงเรื่องชาตินิยมมาเกี่ยวข้อง ขอมนั้นว่ามีมาแต่โบราณ สมัยพระเจ้าไชยวรมัน มีปราสาทขอมมากมายอยู่ในดินแดนไทยปัจจุบัน เป็นพวกที่มีอารยธรรมและความเจริญมาแต่อดีต อันว่าเขมรนั้นเป็นของที่เรียกกันอยู่ในปัจจุบันและมีอยู่เป็นประเทศและสัญญชาติในปัจจุบัน ปัญหาคือว่าสองสิ่งนี่เป็นอย่างเดียวกันหรือไม่ อันชาวเขมร เห็นว่าขอมเป็นของดี ย่อมอยากให้เป็นสิ่งเดียวกับตัวเอง อันชาวไทยอาจจะไม่อยากให้ชาวบ้านได้ดี หรือไม่อยากให้ใครมาทวงวัด ทวงปราสาท ให้ประสาทเสีย เช่น ปราสาทพนมรุ้ง ปราสาทหินพิมาย อันอยู่ในเขตไทย ก็ไม่อยากให้เขมรปัจจุบันเป็นขอม ย่อมจะว่าเชื้อชาติต่างกัน หรือ อะไรต่อมิอะไรต่างกันทั้งหลายแหล่